પાકિસ્તાની કેપ્ટન આફ્રિદીએ મેચ પહેલાં વાતવાતમાં ભારત સરકાર પર નિશાન તાકતા ભારતના પ્રશંસકોને નારાજ કરી દીધા. બંને દેશ વચ્ચે ક્રિકેટ સંબંધો અંગે પૂછવામાં આવતા આફ્રિદીએ કહ્યું, ”ક્રિકેટ બે દેશને નજીક લાવવાનો આધાર છે. બંને દેશના લોકો એકબીજાને પોતાના દેશમાં રમતા જોવા ઇચ્છે છે, પરંતુ હંમેશાં અમારી સરકાર જ આની પહેલ કરે છે.” આમ આફ્રિદી દ્વારા કહેવાયેલા ‘અમારી સરકાર’ શબ્દને વિવાદ ઊભો કરી દીધો છે.